b'\n_START_ARTICLE_\n26. travnja u Domovinskom ratu\n_START_PARAGRAPH_\nDomovinski rat po nadnevcima: 25. travnja u Domovinskom ratu._NEWLINE_1990._NEWLINE__NEWLINE_- Mnogi Zrenjaninci s negodovanjem i ogor\xc4\x8denjem pratili skidanje svijetle\xc4\x87eg natpisa "Tito", petokrake zvijezde i srpa i \xc4\x8deki\xc4\x87a s najvi\xc5\xa1e kupole zgrade Skup\xc5\xa1tine op\xc4\x87ine u samom sredi\xc5\xa1tu grada a sve po nalogu predsjednika Skup\xc5\xa1tine._NEWLINE_1991._NEWLINE__NEWLINE_- U Civljanima nedaleko Knina ranjen policajac MUP-a Hrvatske, a voza\xc4\x8d vojnog transportera odbio prevesti ranjenog policajca u Split._NEWLINE__NEWLINE_- U okolici Zadra Marti\xc4\x87evi policajci ranili dvojicu putnika u kamionu._NEWLINE__NEWLINE_- Nakon osnivanja policijske postaje u selu Kijevo kod Knina, Marti\xc4\x87 postavio ultimatum MUP-u Republike Hrvatske da \xc4\x87e, ukoliko ne ukine navedenu postaju do 12. sati 26. travnja, ona biti ukinuta drugim sredstvima._NEWLINE_1992._NEWLINE__NEWLINE_- Tunis priznao Republiku Hrvatsku._NEWLINE__NEWLINE_- Makedonski predsjednik Kiro Gligorov i predsjednik BiH Alija Izetbegovi\xc4\x87 u Skopju potpisali Deklaraciju o uzajamnom priznanju dviju republika._NEWLINE__NEWLINE_- Kineski turisti zabunom do\xc5\xa1li u ratom zahva\xc4\x87eno Sarajevo._NEWLINE__NEWLINE_- Makedonija uvela vlastitu monetu "denar"._NEWLINE__NEWLINE_- Jugosoldati pucali granatama po otoku \xc5\xa0ipanu i gradskoj luci u Dubrovniku dok je isplovljavao brod "Liburnija"._NEWLINE__NEWLINE_- Jugovojska napalm-bombama napala Derventu._NEWLINE_1993._NEWLINE__NEWLINE_- Zadar i okolicu pobunjeni Srbi ne prestaju granatirati, op\xc4\x87a opasnost na snazi vi\xc5\xa1e od deset dana._NEWLINE__NEWLINE_- Srbi iz "krajine" stra\xc5\xa1no ljuti na UNPROFOR jer im navodno duguje 8-9 milijuna ameri\xc4\x8dkih dolara._NEWLINE__NEWLINE_- Nakon potpisanog mira izme\xc4\x91u Hrvata i Muslimana, stanje u Vitezu polako se noramlizira, izgrede \xc4\x8dine jedino Mud\xc5\xbeahedini pristigli iz islamskih zemalja, od \xc4\x8dijih se postupaka ogradio Enver Had\xc5\xbeiasanovi\xc4\x87, zapovjednik 3. korpusa Armije BiH._NEWLINE__NEWLINE_- Sankcije UN protiv Srbije i Crne Gore stupile na snagu._NEWLINE__NEWLINE_- \xc4\x8ce\xc5\xa1ki predsjednik Vaclav Havel podr\xc5\xbeava vojnu akciju protiv Srba._NEWLINE__NEWLINE_- Planeri KESS-a predvi\xc4\x91aju da \xc4\x87e sankcije UN "SRJ" u vrlo kratkom vremenu baciti na koljena._NEWLINE__NEWLINE_- Umjesto politike mira, Srbi izabrali rat i Beograd ne mo\xc5\xbee o\xc4\x8dekivati podr\xc5\xa1ku Moskve - izjavio ruski ministar inozemnih poslova A. Kozirev._NEWLINE_1994._NEWLINE__NEWLINE_- Iz srpske agresivne politike osvajanja tu\xc4\x91ih teritorija izrastao je brutalan rat u Hrvatskoj i BiH, rekao predsjednik Sabora Stjepan Mesi\xc4\x87, koji je vodio vi\xc5\xa1estrana\xc4\x8dko izaslanstvo Sabora u razgovoru s izaslanstvom ruske dr\xc5\xbeavne Dume u Zagrebu._NEWLINE__NEWLINE_- General-pukovnik Ante Roso razrije\xc5\xa1en, na sjednici Predsjedni\xc4\x8dkog vije\xc4\x87a Herceg-Bosne u Mostaru, du\xc5\xbenosti na\xc4\x8delnika glavnog sto\xc5\xbeera HVO-a i imenova, u ime hrvatskog naroda, na najvi\xc5\xa1u du\xc5\xbenost u Zdru\xc5\xbeeno zapovjedni\xc5\xa1tvo HVO-a i Armije BiH._NEWLINE__NEWLINE_- Slobodan Milo\xc5\xa1evi\xc4\x87 iz Srbije, bosanski vo\xc4\x91a Radova Karad\xc5\xbei\xc4\x87 i general Ratko Mladi\xc4\x87 opsjednuti su psihopatskom mr\xc5\xbenjom. Bez gri\xc5\xbenje savjesti ubijaju civile u Gora\xc5\xbedu, jer, ti ljudi pripadaju drugoj vjeri, pi\xc5\xa1e Anthony Lewis u "New York Timesu"._NEWLINE__NEWLINE_- Izvaci iz zadnje knjige preminulog ameri\xc4\x8dkog predsjednika Nixona pokazuju da je bio vrlo kriti\xc4\x8dan prema politici sada\xc5\xa1njeg predsjednika prema Bosni, koja je bila "meka, slaba i neodlu\xc4\x8dna"._NEWLINE_1995._NEWLINE__NEWLINE_- Kontaktna skupina se nada, izjavio Kre\xc5\xa1imir Zubak, predsjednik Federacije BiH, da \xc4\x87e Srbija i Crna Gora priznati BiH i Hrvatsku, ali Milo\xc5\xa1evi\xc4\x87 tra\xc5\xbei da dio budu\xc4\x87e unije BiH s ve\xc4\x87inskim srpskim pu\xc4\x8danstvom ima mogu\xc4\x87nost konfederalnog povezivanja sa "SRJ"._NEWLINE__NEWLINE_- Na podru\xc4\x8dju koje kontrolira HVO po\xc4\x8dela raditi federalna policija, koja \xc4\x87e svoje djelatnosti obavljati na relaciji Doljani-Kova\xc4\x8dani-Blinje-Kre\xc5\xa1evo-Kiseljak-Visoko, te Brezovo Polje-\xc5\xbdep\xc4\x8de-Crni Vrh-Usora._NEWLINE__NEWLINE_- Na za\xc5\xa1ti\xc4\x87eno biha\xc4\x87ko podru\xc4\x8dje proteklog dana i no\xc4\x87i Srbi ispalili 15 granata, od kojih je deset pogodilo samo sredi\xc5\xa1te grada, a prema izvje\xc5\xa1\xc4\x87ima UNPROFOR-a te\xc5\xbee je ranjeno dvoje civila._NEWLINE__NEWLINE_- Prema ocjeni predstavnika UNPROFOR-a, akcije bosanske vojske "kompliciraju stanje unutar za\xc5\xa1ti\xc4\x87enog biha\xc4\x87kog podru\xc4\x8dja", naime, po svemu sude\xc4\x87i, Peti korpus Armije BiH o\xc5\xa1tetio je radarska postrojenja na planini Plje\xc5\xa1evici._NEWLINE__NEWLINE_- Me\xc4\x91unarodni sud za ratne zlo\xc4\x8dine po\xc4\x8dinjene na prostoru biv\xc5\xa1e Jugoslavije po\xc4\x8deo u Den Haagu prvo su\xc4\x91enje preslu\xc5\xa1avanjem bosanskog Srbina Du\xc5\xa1ana Tadi\xc4\x87a, \xc4\x8duvara u koncentracijskom logoru u Omarskoj._NEWLINE_1996._NEWLINE__NEWLINE_- Prema rije\xc4\x8dima dr. Grani\xc4\x87a, susret na Petersbergu bio vrlo va\xc5\xbean, a postignut konkretan dogovor o jedinstvenoj federalnoj policiji, te - \xc5\xa1to je bilo osobito te\xc5\xa1ko - dogovor o sastavu prijelazne vlasti u Bugojnu, Vare\xc5\xa1u, \xc4\x8capljini i Stocu.'